title: Neuvoston päätös 2012/166/YUTP, annettu 23 päivänä maaliskuuta 2012 , kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä

text:
               24.3.2012

               FI

               Euroopan unionin virallinen lehti

               L 87/49

         NEUVOSTON PÄÄTÖS 2012/166/YUTP,
   annettu 23 päivänä maaliskuuta 2012,
   kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jäljempänä ’EU:n strategia’, jonka III luku käsittää luettelon toimenpiteistä joukkotuhoaseiden leviämisen torjumiseksi.

               (2)

               EU:n strategiassa korostetaan kemiallisten aseiden kieltosopimuksen (Chemical Weapons Convention, CWC), jäljempänä ’kieltosopimus’, ja Kemiallisten aseiden kieltojärjestön (Organisation for the Prohibition of Chemical Weapons, OPCW), jäljempänä ’kieltojärjestö’, keskeistä asemaa kemiallisten aseiden hävittämisessä maapallolta. Unioni on osana tätä EU:n strategiaa sitoutunut edistämään keskeisten aseriisuntaa ja asesulkua koskevien yleissopimusten ja sopimusten maailmanlaajuista noudattamista, kieltosopimus mukaan luettuna. EU:n strategian tavoitteet täydentävät kieltojärjestön tavoitteita, jotka liittyvät sen tehtävään panna kieltosopimus täytäntöön.

               (3)

               Neuvosto hyväksyi 22 päivänä marraskuuta 2004 yhteisen toiminnan 2004/797/YUTP kemiallisten aseiden kieltojärjestön toimien tukemiseksi joukkotuhoaseiden leviämisen vastaisen EU:n strategian täytäntöönpanon puitteissa (1). Yhteisen toiminnan voimassaolon päätyttyä hyväksyttiin yhteinen toiminta 2005/913/YUTP (2), yhteinen toiminta 2007/185/YUTP (3) ja päätös 2009/569/YUTP (4). Viimeksi mainitun voimassaolo päättyi 3 päivänä joulukuuta 2011.

               (4)

               Euroopan unionin on edelleen tarpeen antaa tällaista intensiivistä ja kohdennettua unionin tukea kieltojärjestölle osana EU:n strategian III luvun aktiivista täytäntöönpanoa. Tarvitaan lisätoimia, joilla edistetään kieltosopimuksen täysimääräistä täytäntöönpanoa ja kieltosopimuksen osapuolina olevien valtioiden, jäljempänä ’sopimusvaltiot’, valmiuksien tehostamista myrkyllisiä kemikaaleja käsittävien iskujen ehkäisemiseksi ja niihin vastaamiseksi, kansainvälistä yhteistyötä kemian alalla ja kieltojärjestön kykyä mukautua tieteen ja teknologian kehityssuuntauksiin. Kieltosopimuksen yleismaailmalliseen soveltamiseen liittyviä toimia olisi jatkettava ja mukautettava sekä kohdennettava vähenevään määrään valtioita, jotka eivät ole kieltosopimuksen osapuolia,

         ON HYVÄKSYNYT TÄMÄN PÄÄTÖKSEN:
   1 artikla
   1.   Pannakseen EU:n strategian jotkut osat välittömästi ja tosiasiallisesti täytäntöön unioni tukee kieltojärjestön toimia, joiden tavoitteena on

               —

               parantaa sopimusvaltioiden valmiuksia täyttää kieltosopimuksen mukaiset velvoitteensa,

               —

               tehostaa sopimusvaltioiden valmiutta estää iskuja, joissa käytetään myrkyllisiä kemikaaleja, ja vastata tällaisiin iskuihin,

               —

               tehostaa kemian alan kansainvälistä yhteistyötä,

               —

               tukea kieltojärjestön kykyä mukautua tieteen ja teknologian kehityssuuntauksiin,

               —

               edistää kieltosopimuksen yleismaailmallisuutta rohkaisemalla kieltosopimuksen ulkopuolisia valtioita liittymään siihen.

         2.   Tässä yhteydessä kieltojärjestön hankkeiden mukaiset toimet, joille unioni antaa tukea ja jotka ovat EU:n strategiaan sisältyvien toimenpiteiden mukaisia, ovat seuraavat:

                  I hanke: Täytäntöönpano kansallisella tasolla, todentaminen ja yleismaailmallisuus

               Toimet:

                           —

                           teknistä apua koskevat kahdenväliset vierailut

                           —

                           tullivirkailijoille suunnatut, kieltosopimuksen mukaisten siirtojärjestelyjen teknisiä näkökohtia koskevat koulutuskurssit

                           —

                           kansallisille viranomaisille annettavat avustukset

                           —

                           kansallisille viranomaisille/sidosryhmille suunnattu verkko-opetusväline

                           —

                           tukitoimet, jotka kohdistuvat valtioihin, jotka eivät ole kieltosopimuksen osapuolia

                           —

                           väitettyä käyttöä koskeva tutkinta

                  II hanke: Kansainvälinen yhteistyö

               Toimet:

                           —

                           analyyttisten taitojen kehittämiskurssi

                           —

                           alan teollisuuteen kohdistuvat tukitoimet – kieltosopimusta ja kemiallisten prosessien turvallisuutta koskeva työpaja

                  III hanke: Kieltojärjestön hallintoneuvoston edustajien ja tarkkailijoiden vierailut kemiallisten aseiden hävittämislaitoksiin

               Toimi:

                           —

                           vierailut kemiallisten aseiden hävittämislaitoksiin

                  IV hanke: Tiede ja teknologia

               Toimet:

                           —

                           neuvoa-antavan tieteellisen neuvottelukunnan työryhmäkokoukset

                           —

                           kieltojärjestön ja Kansainvälisen puhtaan ja sovelletun kemian liiton IUPACin kansainvälisen tiede- ja teknologiatyöpajan yhteisrahoitus

                  V hanke: Sopimusvaltioiden valmius ehkäistä iskuja, joissa käytetään kemikaaleja, ja vastata tällaisiin iskuihin

               Toimet:

                           —

                           alueelliset työpajat – kieltosopimuksen X artikla sekä avustustoimia ja hätätilanteisiin vastaamista koskeva alueellinen yhteistyö

                           —

                           suunnitteluharjoitukset ja harjoitusmoduuli

                           —

                           kieltojärjestö foorumina kemianlaitosten turvallisuuden tehostamiseksi

                  VI hanke: Afrikka-ohjelma

               Toimet:

                           —

                           teknistä apua koskevat kahdenväliset vierailut

                           —

                           tullivirkailijoille suunnattuja, kieltosopimuksen mukaisten siirtojärjestelyjen teknisiä näkökohtia koskevia koulutuskursseja

                           —

                           alan teollisuuteen kohdistuvat tukitoimet – kieltosopimusta ja kemiallisten prosessien turvallisuutta koskeva työpaja

                           —

                           analyyttisten taitojen kehittämiskurssi

                           —

                           alueelliset työpajat – X artikla sekä avustustoimia ja hätätilanteisiin vastaamista koskeva alueellinen yhteistyö

                           —

                           alueellinen pitkän aikavälin hanke valmiuksien parantamiseksi avun ja suojelun alalla

                     Yksityiskohtainen kuvaus edellä tarkoitetuista unionin tukemista kieltojärjestön toimista on liitteessä.

         2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hankkeiden teknisestä toteutuksesta vastaa kieltojärjestön tekninen sihteeristö, jäljempänä ’tekninen sihteeristö’. Se suorittaa tämän tehtävän korkean edustajan alaisuudessa ja valvonnassa. Tätä varten korkea edustaja sopii tarvittavista järjestelyistä teknisen sihteeristön kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiselle on 2 140 000 euroa.
   2.   Edellä 1 kohdassa säädetyllä määrällä rahoitettavia menoja hoidetaan unionin yleiseen talousarvioon sovellettavien menettelyjen ja sääntöjen mukaisesti.
   3.   Komissio valvoo 1 kohdassa tarkoitettujen menojen asianmukaista hallinnointia. Tätä varten se tekee teknisen sihteeristön kanssa rahoitussopimuksen. Tuossa sopimuksessa on määrättävä, että tekninen sihteeristö varmistaa unionin rahoitustuen näkyvyyden tavalla, joka vastaa sen suuruutta.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian 23 päivän maaliskuuta 2012 jälkeen. Komissio ilmoittaa neuvostolle siihen liittyvistä mahdollisista vaikeuksista sekä sopimuksen tekopäivästä.
   4 artikla
   Korkea edustaja tiedottaa neuvostolle tämän päätöksen täytäntöönpanosta teknisen sihteeristön säännöllisesti laatimien raporttien perusteella. Korkean edustajan kertomukset ovat perusta neuvoston suorittamalle arvioinnille. Komissio antaa tietoja 1 artiklan 2 kohdassa tarkoitettujen hankkeiden rahoitukseen liittyvistä näkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 24 kuukauden kuluttua 3 artiklan 3 kohdassa tarkoitetun rahoitussopimuksen tekopäivästä. Päätöksen voimassaolo päättyy kuitenkin kuuden kuukauden kuluttua sen voimaantulosta, jos rahoitussopimusta ei ole tehty siihen mennessä.

      Tehty Brysselissä 23 päivänä maaliskuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 349, 25.11.2004, s. 63.

      (2)  EUVL L 331, 17.12.2005, s. 34.

      (3)  EUVL L 85, 27.3.2007, s. 10.

      (4)  EUVL L 197, 29.7.2009, s. 96.

      LIITE

         Kemiallisten aseiden kieltojärjestön toimille joukkotuhoaseiden leviämisen vastaisen EU:n strategian täytäntöönpanon yhteydessä annettava unionin tuki

         I hanke:   Täytäntöönpano kansallisella tasolla, todentaminen ja yleismaailmallisuus

         Tavoite:

      Parantaa sopimusvaltioiden valmiuksia täyttää kieltosopimuksen mukaiset velvoitteensa sekä auttaa valtioita, jotka eivät ole kieltosopimuksen osapuolia, tiedostamaan paremmin hyödyt, joita koituu liittymisestä kieltosopimukseen, ja rohkaista niitä osallistumaan enemmän kieltojärjestön toimiin.

         Tarkoitukset:

                  —

                  Tarkoitus 1: Sopimusvaltiot edistyvät seuraavissa asioissa:

                              —

                              kieltosopimuksen VII artiklan mukaisten kansallisten täytäntöönpanovaatimusten täyttäminen,

                              —

                              niiden kieltosopimuksen VI artiklan mukaisesti tekemiä ilmoituksia ja tarkastusilmoituksia koskevien vaatimusten noudattaminen,

                              —

                              kansallisten viranomaistensa toimien tehostaminen,

                              —

                              kansallisten viranomaisten peruskoulutuksen helpottaminen,

                              —

                              valmius kieltosopimuksen IX ja X artiklan mukaisesti väitettyä käyttöä koskevaan tutkintaan.

                  —

                  Tarkoitus 2: Valtiot, jotka eivät ole kieltosopimuksen osapuolia, osallistuvat kieltojärjestön toimiin enemmän ja ymmärtävät paremmin kieltosopimuksen ja sen hyödyt.

         Tulokset:

                  —

                  Tulos 1

                              —

                              Kansalliset viranomaiset ovat parantaneet valmiuksiaan laatia kansallista täytäntöönpanolainsäädäntöä ja voivat esittää lainsäädäntöä hyväksyttäväksi.

                              —

                              Tulliviranomaiset ovat parantaneet valmiuksiaan tunnistaa kieltosopimuksen kannalta merkityksellisiä kemikaaleja ja toimittaa kansallisille viranomaisille tarkkoja tietoja luetteloitujen kemikaalien siirroista.

                              —

                              Kansalliset viranomaiset ovat parantaneet valmiuksiaan viestiä ja toimittaa dokumentaatiota ja ilmoituksia kieltojärjestölle.

                              —

                              Kansallisten viranomaisten henkilöstö on parantanut valmiuksiaan ymmärtää ja panna täytäntöön kieltosopimuksen perusperiaatteet ja hyödyntää kustannustehokkaammin henkilökohtaisia koulutustilaisuuksia.

                              —

                              Sopimusvaltiot tuntevat paremmin väitettyä käyttöä koskevia tutkimuksia ja haastetarkastuksia, jotka ovat niiden käytössä olevia keskeisiä välineitä avun antamiseksi ja/tai kieltosopimuksen mahdollisen noudattamatta jättämisen selvittämisessä.

                              —

                              Sopimusvaltiot saavat takeet siitä, että teknisellä sihteeristöllä on valmiudet toteuttaa tutkimuksia väitetystä käytöstä ja haastetarkastuksia.

                  —

                  Tulos 2

                              —

                              Valtiot, jotka eivät ole kieltosopimuksen osapuolia, osallistuvat enemmän kieltojärjestön toimiin ja ymmärtävät paremmin kieltosopimukseen liittymisestä koituvat hyödyt.

         Toimet:

                  Teknistä apua koskevat kahdenväliset vierailut: Sopimusvaltioille annetaan teknistä apua sitä koskevien vierailujen muodossa, jotka suunnitellaan tapauskohtaisesti ja joiden tarkoituksena on antaa kohdennettua apua sopimusvaltioiden esittämiin pyyntöihin sisältyvien vaatimusten täyttämisessä. Tähän tukeen kuuluu tiedotus- ja tukitoimia, jotka toteutetaan järjestämällä tietoisuutta lisääviä kansallisia työpajoja ja erikoiskoulutusta, avustamalla kansallisen täytäntöönpanolainsäädännön ja sen liitännäistoimenpiteiden valmistelua sekä käsittelemällä kieltosopimuksen VI artiklan mukaisia alan teollisuutta koskevia aiheita. Näihin vierailuihin liittyy niiden tavoitteesta riippuen yhteensovitettuja toimia, joihin osallistuvat tarvittaessa teknisen sihteeristön täytäntöönpanoa tukeva yksikkö, oikeudellisen neuvonantajan toimisto, ilmoituksista vastaava yksikkö ja teollisuuteen kohdistuvista tarkistuksista vastaava yksikkö.

                  Tullivirkailijoille suunnatut, kieltosopimuksen mukaisten siirtojärjestelyjen teknisiä näkökohtia koskevat koulutuskurssit: Tullivirkailijoille on annettu tukea yhteisen toiminnan 2005/913/YUTP, yhteisen toiminnan 2007/185/YUTP ja päätöksen 2009/569/YUTP nojalla. Saatujen kokemusten perusteella tukitoimiin sisältyy tullivirkailijoille suunnattuja koulutuskursseja, joiden tavoitteena on luokiteltujen kemikaalien tuontia ja vientiä koskevien tietojen keruun ja niiden kansallisille viranomaisille toimittamisen parantaminen. Alueellisilla ja osa-alueellisilla koulutuskursseilla tarjotaan käytännöllisiä ja henkilökohtaisia esittelyjä ja harjoituksia. Yksi alueellinen kurssi pidetään Latinalaisen Amerikan ja Karibian alueella, ja yksi osa-alueellinen kurssi Aasian alueella. Ne järjestää täytäntöönpanon tukemisesta vastaava teknisen sihteeristön yksikkö ilmoituksista vastaavan yksikön teknisellä tuella.

                  Kansallisille viranomaisille annettavat avustukset: Kehittyvien sopimusvaltioiden viranomaiset eivät usein voi panna kieltosopimuksen mukaisia velvoitteitaan täysimääräisesti täytäntöön peruslaitteiden (tietokoneet, tulostimet, ohjelmistot, kopiokoneet jne.) puutteen vuoksi. Kun kansallisille viranomaisille annetaan käyttöön peruslaitteet, ne voivat kehittää tehokkuutta ja ammattimaisuutta pyrkimyksissään panna täytäntöön kieltosopimus. Tällaisten laitteiden saatavuutta käytetään myös yhtenä kansallisille viranomaisille suunnattavana kannustimena tehostaa pyrkimyksiään panna kieltosopimus täytäntöön, erityisesti, jos tällaisten laitteiden saatavuuden ehdoksi määrätään tiettyjen ennalta määriteltyjen tavoitteiden saavuttaminen.
                  Tällaiset tavoitteet määritellään tapauskohtaisesti ja kyseisiä sopimusvaltioita kuullen.

                     Kansallisille viranomaisille/sidosryhmille suunnattu verkko-opetusväline: Jotta henkilökohtaiset koulutusmahdollisuudet käytettäisiin parhaiten hyväksi, kansallisille viranomaisille suunnattua kieltojärjestön perus- ja yleiskoulutusta annetaan sopimusvaltioissa saataville sähköisessä muodossa ja kieltojärjestön kaikilla virallisilla kielillä (arabia, kiina, englanti, ranska, espanja ja venäjä). Sitä varten kehitetään teknisessä sihteeristössä käytössä olevan materiaalin pohjalta viisi verkko-opetusmoduulia käyttämällä kaupallisen toimittajan palveluja. Seuraavat käytössä olevat esittelyt voitaisiin saattaa verkkomuotoon:

                              —

                              kieltosopimuksen yleiskatsaus

                              —

                              kieltojärjestön esittely

                              —

                              kieltosopimus artikloittain

                              —

                              kieltosopimus – aikataulut 1, 2 ja 3

                              —

                              kansallisen viranomaisen toimien tehostaminen

                  Tukitoimet, jotka kohdistuvat valtioihin, jotka eivät ole kieltosopimuksen osapuolia: Niiden valtioiden edustajat, jotka eivät ole kieltosopimuksen osapuolia ja jotka ovat sellaisessa asemassa, jossa he voivat vaikuttaa liittymistä ja/tai ratifiointia koskeviin kansallisiin toimiin, tai jotka ovat suoraan tekemisissä kieltosopimuksen kannalta merkityksellisten asioiden kanssa, saavat tukea voidakseen osallistua kansainvälisen yhteistyön ja avun osaston (International Cooperation and Assistance Division, ICA) järjestämiin eri ohjelmiin. Näihin ohjelmiin sisältyy sopimusvaltioiden kansallisille viranomaisille suunnattuja alueellisia työpajoja ja tulliviranomaisille suunnattuja alueellisia työpajoja. Tarvittaessa tukea myönnetään myös teknisen sihteeristön ulkosuhteiden osaston henkilöstön jäsenien osallistumiseen näihin kokouksiin, jotta he voivat luoda tarvittavia yhteyksiä ja vuorovaikutussuhteita tukea saaneisiin osallistujiin, jotka ovat valtioista, jotka eivät ole kieltosopimuksen osapuolia. Lisäksi tämän niitä valtioita, jotka eivät ole kieltosopimuksen osapuolia, koskevan tukiohjelman puitteissa voidaan myös tarpeen mukaan suunnitella räätälöityjä vierailuja ja järjestelyjä, joihin osallistuu valtioita, jotka eivät ole kieltosopimuksen osapuolia.

                  Väitettyä käyttöä koskeva tutkinta: Tekninen sihteeristö on, usein yhteistyössä sopimusvaltioiden kanssa, suorittanut kieltosopimuksen voimaantulosta lähtien kieltosopimuksen IX ja X artiklaan liittyviä toimia, mukaan lukien väitettyä käyttöä koskevat tutkinnat ja haastetarkastukset. Vaikka haastetarkastuksista saatuja kokemuksia voidaan soveltaa väitetyn käytön tutkinnassa ja päinvastoin, mitään kattavaa selvitystä ei ole koskaan tehty. Tällaisessa kattavassa selvityksessä analysoidaan sekä väitettyä käyttöä ja haastetarkastuksia (sekä suunnitteluharjoituksia että paikalla tehtyjä tutkimuksia) koskevia aiempia kokemuksia että arviointiraportteja, ja niihin osallistuneiden asiantuntijoiden kesken järjestetään työpaja parhaiden käytäntöjen jakamiseksi ja tulevista toimista tiedottamiseksi varsinkin väitetyn käytön osalta.

         II hanke:   Kansainvälinen yhteistyö

         Tavoitteet:

                  —

                  tehostaa taloudellista ja teknologista kehitystä kansainvälisellä yhteistyöllä kemian alalla niiden toimien osalta, joiden tarkoituksia ei ole kielletty kieltosopimuksessa

                  —

                  edistää kieltojärjestön tehtäviä ja kieltosopimuksen tavoitteita sopimusvaltioiden aktiivisemmalla osallistumisella rauhanomaista käyttöä koskeviin kansainvälisiin yhteistyöaloitteisiin

         Tarkoitukset:

                  —

                  Tarkoitus 1: Parantaa kehittyvän talouden ja siirtymätalouden sopimusvaltioissa julkisesti rahoitettujen laboratorioiden kykyä panna kieltosopimus täytäntöön kemian rauhanomaisen käytön alalla.

                  —

                  Tarkoitus 2: Avustaa kehittyvän talouden ja siirtymätalouden sopimusvaltioita parantamaan kemiallisten prosessien turvallisuusjohtamisen menettelyjä pienissä ja keskisuurissa kemian alan yrityksissä.

         Tulokset:

                  —

                  Tulos 1: Parantunut tekninen pätevyys kehittyvän talouden ja siirtymätalouden sopimusvaltioiden julkisesti rahoitetuissa laboratorioissa sellaisten kemikaalien analysointiin, joilla on merkitystä kieltosopimuksen kansallisen täytäntöönpanon kannalta, ja kemiansoveltamiseen rauhanomaisiin tarkoituksiin käyttäen nykyaikaisia analyysimenetelmiä, erityisesti kaasukromatografiaa (GC) ja kaasukromatografiaa/massaspektrometriä (GC/MS).

                  —

                  Tulos 2: Kehittyvän talouden ja siirtymätalouden sopimusvaltioiden pienten ja keskisuurten yritysten henkilöstön, kemianteollisuuden liittojen edustajien sekä kansallisten viranomaisten tai valtionhallinnon yksiköiden pätevyyden ja ymmärtämyksen kohottaminen prosessien turvallisuusjohtamista koskevien käytäntöjen osalta.

         Toimet:

                  Analyyttisten taitojen kehittämiskurssi: Kaksi viikkoa kestävän kurssin aikana osallistujat saavat teoriakoulutusta ja käytännön kokemusta kaasukromatografiasta ja kaasukromatografia-massaspektrometristä. Käsiteltäviin aiheisiin kuuluvat seuraavat: laitteisto, järjestelmän validointi ja optimointi, vianetsintä, ympäristönäytteiden valmistelu sekä kieltosopimuksessa tarkoitettujen kemikaalien analysointi GC- ja GC/MS-tekniikalla tällaisista näytteistä. Osallistujat saavat myös intensiivistä käytännön koulutusta sellaisten eri näytematriisien valmistelussa, joita on tarkoitus analysoida yhdisteet tunnistavalla detektorilla varustetulla GC-laitteella sekä GC/MS-laitteella elektroni-iskuionisaatiomoodia ja kemiallista ionisaatiomoodia käyttäen. Osallistujille esitellään myös erilaisia uutto-, puhdistus- ja derivatisointimenetelmiä. Kurssi toteutetaan VERIFINin tuella. Se on maineeltaan hyvä laitos, joka on valittu avoimella tarjousmenettelyllä ja jonka kanssa kieltojärjestö on tehnyt viiden vuoden sopimuksen.

                  Alan teollisuuteen kohdistuvat tukitoimet – kieltosopimusta ja kemiallisten prosessien turvallisuutta käsittelevä työpaja: Tämä työpaja on koolla kaksi ja puoli päivää. Siinä käsitellään muun muassa kemian alan turvallisuus- ja suojauskysymyksiä, kemian alan johtamisstrategioita, kemiallisten prosessien turvallisuusjohtamista, alan parhaita käytäntöjä ja esitellään Responsible Care®-ohjelma.
                  Avauskokouksessa luodaan myös yleiskatsaus kieltosopimukseen ja kansainvälisiin yhteistyöohjelmiin. Yksi alueellinen seminaari pidetään Latinalaisen Amerikan ja Karibian alueella, ja tarvittaessa järjestetään espanjankielinen tulkkaus.

         III hanke:   Kieltojärjestön hallintoneuvoston edustajien ja tarkkailijoiden vierailut kemiallisten aseiden hävittämislaitoksiin

         Tavoite:

      Edistää kemiallisten aseiden varastojen ja tuotantolaitosten hävittämistä ja varmistaa se kieltosopimuksessa määrättyjen todentamistoimenpiteiden mukaisesti.

         Tarkoitukset:

                  —

                  Tarkoitus 1: Sopimusvaltiot kykenevät valvomaan edistymistä kemiallisten aseiden varastojen täydellisessä hävittämisessä sekä havaitsemaan ja käsittelemään hävittämiseen liittyviä ongelmia varhaisessa vaiheessa.

                  —

                  Tarkoitus 2: Sopimusvaltiot luottavat paremmin siihen, että kemiallisten aseiden varastojen hallussapitäjät toteuttavat todellisia ja konkreettisia toimia varastojen hävittämiseksi täydellisesti.

         Tulokset:

                  —

                  Tulos 1: Sopimusvaltiot ymmärtävät paremmin kemiallisten aseiden hävittämiseen liittyvät ongelmat ja tekniset vaikeudet.

                  —

                  Tulos 2: Sopimusvaltioiden luottamus on lisääntynyt siihen, että kemiallisten aseiden varastojen täydelliseksi hävittämiseksi toteutetaan todellisia ja konkreettisia toimia.

         Toimi:

      Vierailut kemiallisten aseiden hävittämislaitoksiin: Tähän mennessä on tehty viisi vierailua: kolme Amerikan yhdysvalloissa sijaitseviin laitoksiin, jotka sijaitsevat Annistonissa, Alabamassa (lokakuu 2007), Pueblossa, Coloradossa ja Umatillassa, Oregonissa (touko-kesäkuu 2009) sekä Tooelessa ja Pueblossa (helmi-maaliskuu 2011), ja kaksi Venäjän federaatiossa sijaitseviin laitoksiin, jotka sijaitsevat Shchuchyessa Kurganin alueella (syyskuu 2008) ja Potšepissa Brjanskin alueella (syyskuu 2010). Toistaiseksi toteutuneet vierailut ovat osoittautuneet hyödyllisiksi keinoiksi käsitellä kysymyksiä tai huolenaiheita, jotka koskevat kemiallisia aseita hallussaan pitävän sopimusvaltion ohjelmaa, jolla se pyrkii täyttämään velvoitteensa hävittää kemialliset aseensa hyväksyttyyn jatkettuun määräaikaan mennessä. Jos lopullista pidennettyä määräaikaa ei noudateta, sopimusvaltioiden odotetaan näiden valtioiden uuden konferenssin päätöksen mukaisesti ottavan edelleen vastaan tällaisia vierailuja toiminnassa oleviin ja rakenteilla oleviin kemiallisten aseiden hävittämislaitoksiinsa, kunnes hävittäminen on saatu päätökseen.

         IV hanke:   Tiede ja teknologia

         Tavoite:

      Toimia niin, että kieltojärjestön pääjohtaja voi antaa neuvoja ja suosituksia sopimusvaltioiden konferenssille, kieltojärjestön hallintoneuvostolle tai sopimusvaltioille kieltosopimuksen kannalta merkityksellisillä tieteen ja teknologian aloilla.

         Tarkoitukset:

                  —

                  Neuvoa-antavan tieteellisen neuvottelukunnan, jäljempänä ’tieteellinen neuvottelukunta’, väliaikaisten työryhmien kokousten tarkoitus: Toimia niin, että pääjohtaja voi antaa asiantuntija-apua kieltojärjestön päättäville elimille ja sopimusvaltioille kieltosopimuksen kannalta merkityksellisillä tieteen ja teknologian aloilla.

                  —

                  Kieltojärjestön ja IUPACin kansainvälisen tiede- ja teknologiatyöpajan tarkoitus: Avustaa tieteellistä neuvottelukuntaa sen kolmannelle tarkistuskonferenssille toimitettavan kertomuksen laadinnassa.

         Tulokset:

                  —

                  Tulos 1: Neuvottelukunta on laatinut sopimusvaltioille neuvoja ja suosituksia kieltosopimuksen kannalta merkittäviltä tieteen ja teknologian aloilla.

                  —

                  Tulos 2: Sopimusvaltioiden tiedot kieltosopimuksen kannalta merkittäviltä tieteen ja teknologian aloilla ovat kasvaneet ja ne on päivitetty.

                  —

                  Tulos 3: Sopimusvaltioita autetaan arvioitaessa tieteen ja teknologian kehityksen mahdollisia vaikutuksia kieltosopimuksen täytäntöönpanoon.

         Toimet:

                  Tieteellisen neuvottelukunnan työryhmäkokoukset: Vuosina 2012–2013 pidetään kaksi kemian ja biologian lähentymisen väliaikaisen työryhmän kokousta ja kaksi koulutuksen ja kohdeyleisön tavoittamisen väliaikaisen työryhmän kokousta. Kemian ja biologian lähentymisen väliaikaisen työryhmän tavoitteena on tarkastella lähemmin kemian ja biologian lähentymistä ja sen mahdollisia vaikutuksia kieltosopimukseen, kuten tieteellinen neuvottelukunta suositteli kuudennessatoista kokouksessaan. Väliaikainen työryhmä arvioi näitä vaikutuksia ja antaa neuvottelukunnalle suosituksia. Neuvottelukunta selvittää näitä arvioita ja suosituksia kolmannelle tarkistuskonferenssille laatimassaan kertomuksessa. Koulutuksen ja kohdeyleisön tavoittamisen väliaikainen työryhmä, joka on määrä perustaa, keskittyy kokouksissaan siihen, kuinka tavoittaa tieteellinen yhteisö ja kuinka kehittää ja tehostaa kieltojärjestön ja tieteellisen yhteisön suhteita.

                  Kieltojärjestön ja Kansainvälisen puhtaan ja sovelletun kemian liiton IUPACin kansainvälisen tiede- ja teknologiatyöpajan yhteisrahoitus: Työpajan tavoitteena on tarkastella kemian, kemian tekniikan, luonnontieteiden ja niihin liittyvien aiheiden kehitystä ja edistymistä sen arvioimiseksi, kuinka ne vaikuttavat kieltosopimuksen täytäntöönpanoon. Työpajan laatimalla raportilla autetaan tieteellistä neuvottelukuntaa sen valmistellessa omaa kertomustaan sen arviosta tieteen ja teknologian kehityksen vaikutuksesta kieltosopimuksen toimintaan.
                  Tämä raportti toimitetaan pääjohtajan asiantuntija-apuna vuonna 2013 pidettävälle kieltosopimuksen kolmannelle tarkistuskonferenssille. Kieltosopimuksen ja IUPACin työpaja osallistuu merkittävästi tieteellisen neuvottelukunnan kertomuksen valmisteluun kolmatta tarkistuskonferenssia varten.

         V hanke:   Sopimusvaltioiden valmius ehkäistä iskuja, joissa käytetään kemikaaleja, ja vastata tällaisiin iskuihin

         Tavoite:

      Edistää sopimusvaltioiden valmiuksien kehittämistä ehkäistäessä, valmistauduttaessa ja vastattaessa sellaisiin terrori-iskuihin, joissa käytetään kemiallisia aseita, ja parantaa niiden kykyä vastata apupyyntöihin tapauksissa, joihin liittyy kemikaalien käyttö tai sillä uhkaaminen.

         Tarkoitukset:

                  —

                  Alueellisten työpajojen tarkoitukset:

                              —

                              Tarkoitus 1: Parantaa sopimusvaltioiden tietoisuutta siitä, että on tärkeää toimittaa ajoissa ja täydellisinä ilmoitukset suojelutarkoituksia koskevista kansallisista ohjelmista.

                              —

                              Tarkoitus 2: Parantaa sopimusvaltioiden toimia, joilla tehostetaan kieltojärjestön valmiuksia vastata apupyyntöihin.

                              —

                              Tarkoitus 3: Rohkaista sopimusvaltioita alueilla tai osa-alueilla edistämään alueellisten verkostojen perustamista, jotta parannetaan niiden yhteensovitettua vastausta kemiallisiin aseisiin liittyvissä hätätilanteissa.

                  —

                  Suunnitteluharjoitusten ja harjoitusmoduulin tarkoitukset:

                              —

                              Tarkoitus 1: Harjoitella ja arvioida sellaisten terrori-iskujen, joissa käytetään kemiallisia aseita, ehkäisemistä sekä niihin valmistautumista ja vastaamista, sekä lisätä tietoisuutta valmiustason parantamiseksi tarvittavista jatkotoimista.

                              —

                              Tarkoitus 2: Harjoitella ja arvioida kansainvälisen yhteisön yhteensovittamista sellaisten terrori-iskujen ehkäisemisessä ja niihin vastaamisessa, joissa käytetään kemiallisia aseita. Todeta mahdollisia puutteita kieltojärjestön ja muiden kansainvälisten järjestöjen sopimusvaltioille antamassa tuessa niiden valmistelemiseksi tällaisia terrori-iskuja varten.

                  —

                  Kieltojärjestön tarkoitukset toimia foorumina kemianlaitosten turvallisuuden tehostamiseksi:

                              —

                              Tarkoitus 1: Tukea sopimusvaltioiden hallituksia ja kemian alan järjestöjä lisättäessä tietoisuutta kemikaaliturvallisuudesta ja parannettaessa sitä parhaiden käytäntöjen avulla.

                              —

                              Tarkoitus 2: Parantaa kemikaaliturvallisuutta prosessiin osallistuvissa tukea saavissa sopimusvaltioissa edistämällä yhteistyötä kaikkien sidosryhmien kesken: näihin kuuluvat kansalliset viranomaiset, kemian ala, kemian alan järjestöt, tiedeyhteisö ja valtioista riippumattomat järjestöt.

                              —

                              Tarkoitus 3: Tiedottaa sopimusvaltioille kaikista kemikaalituvallisuuden alan uusista suuntauksista ja parhaista käytännöistä.

         Tulokset:

                  —

                  Alueellisten työpajojen tulokset:

                              —

                              Tulos 1: Sopimusvaltiot ovat tietoisia siitä, että on tärkeää toimittaa ajoissa ja täydellisinä ilmoitukset suojelutarkoituksia koskevista kansallisista ohjelmista.

                              —

                              Tulos 2: Sopimusvaltioilla on paremmat valmiudet esittää apua koskevia tarjouksia kieltojärjestölle vastauksena apupyyntöön.

                              —

                              Tulos 3: Kehittyvän talouden ja siirtymätalouden sopimusvaltioiden parantunut tietoisuus tarpeesta edistää yhteistyötä kemiallisiin aseisiin liittyvissä hätätilanteissa terrori-iskun varalta.

                  —

                  Suunnitteluharjoitusten ja harjoitusmoduulien tulokset:

                              —

                              Tulos 1: Sellaisen moduulin kehittäminen suunnitteluharjoituksen valmistelua ja toteuttamista varten, joka on joustava ja jota voidaan mukauttaa vaihteleviin olosuhteisiin eri sopimusvaltioissa.

                              —

                              Tulos 2: Parannetut valmiudet sellaisten suunnitteluharjoituksen isäntävaltiona toimivan sopimusvaltion määrittämien terroristi-iskujen ehkäisemiseksi ja niihin vastaamiseksi, joissa käytetään kemiallisia aseita.

                              —

                              Tulos 3: Parannetut valmiudet sellaisten suunnitteluharjoitukseen osallistuvien muiden sopimusvaltioiden määrittämien terroristi-iskujen ehkäisemiseksi ja niihin vastaamiseksi, joissa käytetään kemiallisia aseita.

                              —

                              Tulos 4: Parannettu osallistuvien järjestöjen tietoisuus aloilla, joilla voidaan vähentää puutteita tehostamalla yhteensovittamista ja joilla voidaan toteuttaa uusia toimia.

                  —

                  Tulokset kieltojärjestön toimimisesta foorumina kemianlaitosten turvallisuuden tehostamiseksi:

                              —

                              Tulos 1: Parannettu tuensaajien tietoisuus kemikaaliturvallisuutta koskevista vaatimuksista ja parhaista käytännöistä.

                              —

                              Tulos 2: Tiedottaminen kemikaaliturvallisuutta koskevista parhaista käytännöistä tukea saaville sopimusvaltioille, niiden alan järjestöille ja muille sidosryhmille.

                              —

                              Tulos 3: Asiakirjan laatiminen mahdollisista jatkotoimista, joihin osallistuvat kansalliset viranomaiset, tiedemiehet, laboratorioiden hoitajat sekä kemian ala, ja jotka koskevat parhaita käytäntöjä kemikaaliturvallisuuden alalla, sekä tukea koulutusmateriaalin saamiseksi.

                              —

                              Tulos 4: Kansallisille viranomaisille ja kemian alan toimijoille/laboratorion hoitajille laaditut julkaisut kemikaaliturvallisuudesta ja parhaista käytännöistä kemikaaliturvallisuuden alalla.

         Toimet:

                  Alueelliset työpajat – kieltosopimuksen X artikla sekä avustustoimia ja hätätilanteisiin vastaamista koskeva alueellinen yhteistyö: Alueellisten työpajojen tarkoituksena on edistää keskustelua ja analyysin tekemistä useista apuun ja suojautumiseen liittyvistä kysymyksistä keskittyen erityisesti muun muassa kieltosopimuksen X artiklan mukaisiin sopimusvaltioiden oikeuksiin ja velvoitteisiin, ilmoitusten toimittamiseen suojelutarkoituksia koskevista ohjelmista, sopimusvaltioiden aputarjousten laajuuteen, kieltosopimuksen X artiklan heikkouksien ja vaikeuksien analysointiin sekä yhteenvetoon avustus- ja suojautumistoimista alueella. Kokemusten ja niistä opittujen asioiden jakamiseksi sopimusvaltiot pitävät esityksiä. Avusta ja suojelusta vastaava yksikkö järjestää piakkoin kaksi alueellista työpajaa Aasian, Latinalaisen Amerikan ja Karibian alueilla.

                  Suunnitteluharjoitukset ja harjoitusmoduuli: Tällä toimella on tarkoitus kehittää sopimusvaltioiden kykyä ehkäistä sellaisia terrori-iskuja, joissa käytetään kemiallisia aseita, ja valmistautua ja vastata niihin. Harjoitusten perusskenaariona on kemialliseen tehtaaseen, laitokseen tai kuljetukseen kohdistuva isku, jossa vapautuu myrkyllisiä kemikaaleja. Suunnitteluharjoituksessa käytetyn skenaarion erityispiirteet mukautetaan harjoitusta isännöivän sopimusvaltion olosuhteisiin ja tarpeisiin. Tähän sisältyy kansallisten vastuiden luettelon laatiminen ja olemassa olevien menettelyjen tarkistus sekä valitun harjoituspaikan/-laitoksen perusteellinen tarkastus kansallisella tasolla ennen harjoituksen toteuttamista yhdessä alueellisten ja kansainvälisten toimijoiden kanssa. Harjoituksessa tarkastellaan hallitustenvälistä päätöksentekoa, tiedonvaihtoa ja avunantoa asiaankuuluvien kansallisten ja kansainvälisten järjestöjen välillä. Järjestetään kaksi suunnitteluharjoitusta kahdella eri alueella. Lisäksi kehitetään yksityiskohtainen moduuli sellaisia myrkyllisiä kemiallisia iskuja koskevien harjoitusten valmistelemiseksi ja toteuttamiseksi, joihin osallistuu kansallisia, alueellisia ja kansainvälisiä yksiköitä. Erityishankkeiden toimisto järjestää ja sovittaa yhteen toiminnan.

                  Kieltojärjestö foorumina kemianlaitosten turvallisuuden tehostamiseksi: Toiminnan ensivaiheessa analysoidaan kieltojärjestön mahdollisia tehtäviä ja toimia ja sen synergioita asiasta kiinnostuneiden osapuolten kanssa kemikaaliturvallisuuden alalla. Järjestetään tilaisuus, jossa käsitellään ja levitetään parhaita käytäntöjä kemikaalituvallisuuden alalla.
                  Tilaisuudella on tarkoitus edistää keskustelua ja analysointia käytännön kysymyksistä ja kokemuksista, jotka liittyvät turvallisuuden parantamiseen kemiallisissa laitoksissa. Tuensaajille kerrotaan muiden kansainvälisten kumppaneiden kokemuksista edistettäessä kemikaaliturvallisuutta laajemmin autettaessa valtioita tehostamaan valmiuksiaan joukkotuhoaseisiin ja niihin liittyviin materiaaleihin liittyvien uhkien ehkäisemiseksi ja niihin valmistautumiseksi. Lisäksi tilaisuudessa tarkastellaan mahdollisuuksia ja edellytyksiä jatkotoimenpiteitä varten kemikaaliturvallisuuden tehostamisprosessin edistämiseksi ja kieltojärjestön kehittämiseksi tätä asiaa käsitteleväksi foorumiksi.
                  Hankkeen eräänä tuloksena esitetään käytännön ehdotuksia siitä, kuinka kieltojärjestöä voidaan edelleen kehittää yhteistyö- ja yhteensovittamisfoorumina kemikaaliturvallisuuden alalla. Erityishankkeiden toimisto järjestää ja sovittaa yhteen toiminnan.

         VI hanke:   Afrikka-ohjelma

         Tavoite:

      Parantaa afrikkalaisten sopimusvaltioiden valmiuksia täyttää kieltosopimuksen mukaiset velvoitteensa.

         Tarkoitukset:

                  Tarkoitus 1: Afrikkalaiset sopimusvaltiot edistyvät:

                              —

                              kieltosopimuksen VII artiklan mukaisten kansallisten täytäntöönpanovaatimusten täyttämisessä,

                              —

                              kieltosopimuksen VI artiklan mukaisten ilmoituksia ja tarkastusilmoituksia koskevien vaatimustensa noudattamisessa.

                  Tarkoitus 2

                              —

                              edistää Afrikan kehittyvän talouden ja siirtymätalouden sopimusvaltioissa olevien julkisesti rahoitettujen laboratorioiden kykyä panna kieltosopimus täytäntöön kemian rauhanomaisen käytön alalla

                              —

                              edistää Afrikan kehittyvän talouden ja siirtymätalouden sopimusvaltioissa kemiallisten prosessien turvallisuusjohtamista pienissä ja keskisuurissa kemian alan yrityksissä

                  Tarkoitus 3

                              —

                              lisätä afrikkalaisten sopimusvaltioiden tietoisuutta siitä, että on tärkeää toimittaa ajoissa ja täydellisinä ilmoitukset suojelutarkoituksia koskevista kansallisista ohjelmista

                              —

                              parantaa afrikkalaisten sopimusvaltioiden toimia tehostaa kieltojärjestön valmiuksia vastata apupyyntöihin

                              —

                              rohkaista afrikkalaisia sopimusvaltioita edistämään alueellisten verkostojen luomista Afrikan alueilla tai osa-alueilla tarkoituksin parantaa niiden yhteensovitettua vastausta kemiallisiin aseisiin liittyvissä hätätilanteissa

                              —

                              rohkaista afrikkalaisia sopimusvaltioita osa-alueiden väliseen yhteensovittamiseen ja yhteistyöhön kemiallisiin aseisiin liittyvissä hätätilanteissa

         Tulokset:

                  —

                  Tulos 1
                  Afrikkalaisten sopimusvaltioiden kansalliset viranomaiset ovat parantaneet valmiuksiaan valmistella kansallista täytäntöönpanolainsäädäntöä ja ne voivat esittää lainsäädäntöä hyväksyttäväksi.

                              —

                              Afrikkalaisten sopimusvaltioiden tulliviranomaiset ovat parantaneet valmiuksiaan tunnistaa kieltosopimuksen kannalta merkittäviä kemikaaleja ja toimittaa kansallisille viranomaisille tarkkoja tietoja luetteloitujen kemikaalien siirroista.

                  —

                  Tulos 2

                              —

                              Afrikkalaisissa sopimusvaltioissa olevat julkisesti rahoitetut laboratoriot ovat parantaneet teknistä pätevyyttään analysoida kieltosopimuksen kansallisen täytäntöönpanon kannalta merkittäviä kemikaaleja ja soveltaa kemiaa rauhanomaisiin tarkoituksiin käyttäen nykyaikaisia analyysimenetelmiä, erityisesti kaasukromatografiaa (GC) ja kaasukromatografiaa/massaspektrometriä (GC/MS).

                              —

                              Afrikkalaisten sopimusvaltioiden pienten ja keskisuurten yritysten henkilöstön, kemianteollisuuden liittojen edustajien sekä kansallisten viranomaisten ja valtionhallinnon yksiköiden pätevyyttä ja ymmärtämystä on parannettu prosessien turvallisuusjohtamista koskevien käytäntöjen osalta.

                  —

                  Tulos 3

                              —

                              Afrikkalaiset sopimusvaltiot ovat tietoisia siitä, että on tärkeää toimittaa ajoissa ja täydellisinä ilmoitukset suojelutarkoituksia koskevista kansallisista ohjelmista.

                              —

                              Afrikkalaisilla sopimusvaltioilla on paremmat valmiudet esittää apua koskevia tarjouksia kieltojärjestölle vastauksena apupyyntöön.

                              —

                              Afrikkalaisten kehittyvän talouden ja siirtymätalouden sopimusvaltioiden tietoisuus on lisääntynyt tarpeesta edistää yhteistyötä kemiallisiin aseisiin liittyvissä hätätilanteissa terrori-iskun varalta.

                              —

                              On perustettu afrikkalaisten sopimusvaltioiden kouluttajaryhmä, joka voi tukea toimintasuunnitelmaa kemiallisiin aseisiin liittyvää hätätilannetta varten kouluttamalla ensivaiheen pelastustyöntekijöitä.

         Toimet:

                  Teknistä apua koskevat kahdenväliset vierailut: Tuki afrikkalaisille sopimusvaltioille toteutetaan teknistä apua koskevien vierailujen muodossa, jotka suunnitellaan tapauskohtaisesti ja joiden tarkoituksena on antaa kohdennettua apua afrikkalaisten sopimusvaltioiden esittämiin pyyntöihin sisältyvien vaatimusten täyttämisessä.
                  Tähän tukeen kuuluu tiedotus- ja tukitoimia, jotka toteutetaan järjestämällä tietoisuutta lisääviä kansallisia työpajoja ja erityiskoulutusta, avustamalla kansallisen täytäntöönpanolainsäädännön ja sen liitännäistoimenpiteiden valmistelussa sekä käsittelemällä kieltosopimuksen VI artiklan mukaisia alan teollisuutta koskevia aiheita. Näihin vierailuihin liittyy niiden tavoitteesta riippuen yhteensovitettuja toimia, joihin osallistuvat tarvittaessa teknisen sihteeristön täytäntöönpanoa tukeva yksikkö, oikeudellisen neuvonantajan toimisto, ilmoituksista vastaava yksikkö ja teollisuuteen kohdistuvista tarkistuksista vastaava yksikkö.

                  Tullivirkailijoille suunnattu kieltosopimuksen siirtojärjestelyjen teknisiä näkökohtia koskeva koulutus: Tullivirkailijoille on annettu tukea yhteisen toiminnan 2005/913/YUTP, yhteisen toiminnan 2007/185/YUTP ja päätöksen 2009/569/YUTP nojalla. Saatujen kokemusten perusteella koulutuskurssein tullivirkailijoille suunnattava tuki suoritetaan siten, että tavoitteena on luokiteltujen kemikaalien tuontia ja vientiä koskevien tietojen keruun ja niiden kansallisille viranomaisille toimittamisen parantaminen. Afrikkalaisissa sopimusvaltioissa järjestettäviin osa-alueellisiin koulutuskursseihin sisältyy esittelyjä ja harjoituksia, joissa osallistujille annetaan henkilökohtaista käytännön ohjausta. Ne järjestää täytäntöönpanon tukemisesta vastaava yksikkö ilmoituksista vastaavan yksikön teknisellä asiantuntemuksella.

                  Alan teollisuuteen kohdistuvat tukitoimet – kieltosopimusta ja kemiallisten prosessien turvallisuutta käsittelevä työpaja: Tämä työpaja on koolla kaksi ja puoli päivää. Siinä käsitellään muun muassa kemian alan turvallisuus- ja suojauskysymyksiä, kemian alan johtamisstrategioita, kemiallisten prosessien turvallisuusjohtamista, alan parhaita käytäntöjä ja esitellään Responsible Care®-ohjelma. Avauskokouksessa luodaan myös yleiskatsaus kieltosopimukseen ja kansainvälisiin yhteistyöohjelmiin. Tulkkaus ranskan kielelle järjestetään.

                  Analyyttisten taitojen kehittämiskurssi: Kaksi viikkoa kestävän kurssin aikana Afrikan sopimusvaltioiden osallistujat saavat teoriakoulutusta ja käytännön kokemusta kaasukromatografiasta ja kaasukromatografia-massaspektrometristä. Käsiteltäviin aiheisiin kuuluvat seuraavat: laitteisto, järjestelmän validointi ja optimointi, vianetsintä, ympäristönäytteiden valmistelu sekä kieltosopimuksessa tarkoitettujen kemikaalien analysointi GC- ja GC/MS-tekniikalla tällaisista näytteistä. Osallistujat saavat myös intensiivistä käytännön koulutusta sellaisten eri näytematriisien valmistelussa, joita on tarkoitus analysoida yhdisteet tunnistavalla detektorilla varustetulla GC-laitteella sekä GC/MS-laitteella elektroni-iskuionisaatiomoodia ja kemiallista ionisaatiomoodia käyttäen.
                  Osallistujille esitellään myös erilaisia uutto-, puhdistus- ja derivatisointimenetelmiä.
                  Kurssi toteutetaan VERIFINin tuella. Se on maineeltaan hyvä laitos, joka on valittu avoimella tarjousmenettelyllä ja jonka kanssa kieltojärjestö on tehnyt viiden vuoden sopimuksen. Kurssi toteutetaan englannin kielellä.

                  Alueellinen työpaja – kieltosopimuksen X artikla sekä avustustoimia ja hätätilanteisiin vastaamista koskeva alueellinen yhteistyö: Afrikkalaisille sopimusvaltioille tarkoitetun alueellisen työpajan tarkoituksena on edistää keskustelua ja analyysin tekemistä useista apuun ja suojautumiseen liittyvistä kysymyksistä keskittyen erityisesti muun muassa kieltosopimuksen X artiklan mukaisiin sopimusvaltioiden oikeuksiin ja velvoitteisiin, ilmoitusten toimittamiseen suojelutarkoituksia koskevista ohjelmista, sopimusvaltioiden aputarjousten laajuuteen, kieltosopimuksen X artiklan heikkouksien ja vaikeuksien analysointiin sekä yhteenvetoon avustus- ja suojautumistoimista alueella. Kokemusten ja niistä opittujen asioiden jakamiseksi sopimusvaltiot pitävät esityksiä. Avusta ja suojelusta vastaava yksikkö järjestää työpajan.

                  Alueellinen pitkän aikavälin hanke valmiuksien parantamiseksi avun ja suojelun alalla: Tämän toimen päätavoitteena on kehittää kansallinen/alueellinen hätätilanteeseen sovellettava toimintajärjestelmä kemiallisten aseiden torjumiseksi, kouluttaa ensivaiheen pelastustyöntekijöiden kouluttajia ja tämän alan asiantuntijoita ja auttaa heitä perustamaan kansalliset/alueelliset toimintaryhmänsä.
                  Tämä toimintaryhmä on osa alueellista verkostoa, joka voi vastata hätätilaskenaarioon. Toteutetaan yksi pitkän aikavälin hanke valmiuksien parantamiseksi Etelä- ja Keski-Afrikan osa-alueilla olevia afrikkalaisia sopimusvaltioita varten (Keski-Afrikkaa koskeva osuus ranskan kielellä, Etelä-Afrikkaa koskeva osuus englannin kielellä).


title: 2013/588/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/267

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2011
   (2013/588/EU)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0078/2013),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 129.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 208, 5.8.2002, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan meriturvallisuusviraston varainhoitovuoden 2011 lopullisen tilinpäätöksen,

                  —

                  ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0078/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan meriturvallisuusviraston, jäljempänä ’virasto’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

         Talousarvio- ja varainhallinto

                  1.

                  toteaa, että viraston talousarvio oli 56 400 000 euroa vuonna 2011, kun se edellisvuonna oli 54 400 000 euroa;

                  2.

                  panee huolestuneena merkille tilintarkastustuomioistuimen havainnon, jonka mukaan talousarviositoumuksista yhteensä 900 000 euroa ei liittynyt nykyisiin oikeudellisiin sitoumuksiin ja viraston olisi pitänyt vapauttaa ne ja maksaa kyseinen määrä takaisin komissiolle vuoden 2012 alussa; toteaa kuitenkin, että virasto aloitti prosessin liian myöhään, ja näin ollen tietojärjestelmästä johtuvien rajoitteiden vuoksi varat pysyvät jäädytettyinä vuoden verran ja ne vapautetaan ja maksetaan takaisin vasta vuoden 2012 lopussa;

                  3.

                  toteaa, että virasto ryhtyi toimiin varmistaakseen, että maksattamatta jääneet, nykyisiin oikeudellisiin sitoumuksiin liittymättömät sitoumukset vapautettiin ennen vuoden loppua, ja että virasto oli ohjeistanut tulojen ja menojen hyväksyjiään käynnistämään sitoumusten vapauttamismenettely heti, kun saadaan varmuus, että tiettyä toimenpidettä ei ole pantu tai ei panna täysimääräisesti täytäntöön; kehottaa virastoa tiedottamaan vastuuvapauden myöntävälle viranomaiselle, onko kyseisillä toimenpiteillä voitu ehkäistä saman tilanteen toistuminen;

                  4.

                  pitää valitettavana tilintarkastustuomioistuimen toteamusta, että viraston varojen hallinnointia on parannettava; panee merkille tilintarkastustuomioistuimen havainneen erityisesti, että kirjattujen vuotuisten poistojen ja kumulatiivisten poistojen välillä on selittämättömiä eroja ja että kirjanpitomenettelyt ja kuluja koskevat tiedot eivät ole luotettavia sisäisesti kehitetyn aineettoman käyttöomaisuuden osalta; toteaa, että toimistolaitteiden fyysisestä inventaariosta ei ole vaaditulta kaudelta riittävästi näyttöä;

                  5.

                  panee merkille viraston todenneen, että se on korjannut kaikki varainhoitoaan koskeneet puutteet ja että se vuonna 2012 erityisesti kehitti ja otti käyttöön varainhoidon yksityiskohtaiset säännöt ja menettelyt, varmensi omaisuusluettelon oikeellisuuden ja saattoi suunnitellusti loppuun aineellisten omaisuuserien kattavan inventaarin vuoden 2012 jälkimmäisellä puoliskolla; panee merkille, että omaisuusrekisteriä tukevan suoriteperusteisen kirjanpidon järjestelmä, jonka avulla virasto voi seurata kaikkia varojaan, on vihdoin saatettu täysin ajan tasalle;

                  6.

                  panee huolestuneena merkille tilintarkastustuomioistuimen havainnon, jonka mukaan viraston myi joulukuussa 2011 kaksi öljynkeräyspuomijärjestelmää merellä tarvittavaan öljynkeräykseen, ja sen pyrkimyksenä oli saada ainakin laitteiston nettokirjanpitoarvoa vastaava määrä eli 319 050 euroa; toteaa, että vähimmäishinta asetettiin virheellisesti nettokirjanpitoarvon alapuolelle ja laitteiston myynnistä aiheutui siksi tappiota 93 950 euroa; katsoo, että koska myyntihinta oli tarjouskilpailun tulos, se osoittaa, että sovellettuja poisto-osuuksia lienee tarpeen tarkistaa;

                  7.

                  panee merkille viraston ilmoituksen, jonka mukaan se on laatinut lukuisia meren pilaantumiseen liittyvien valmiusresurssiensa hallintaa koskevia ohjeita ja menettelyjä, ja toteaa, että ne on koottu yhdenmukaisesti käsikirjaan, johon sisältyy yleisölle myyntiä koskeva luku sekä yksityiskohtainen menettely, jolla määritetään asianomainen kirjanpitoarvo ottaen arvonalennus huomioon;

         Palvelukseenotto

                  8.

                  panee merkille tilintarkastustuomioistuimen kertomukseen sisältyvän huomautuksen, jonka mukaan palvelukseenottomenettelyjen avoimuudessa oli parantamisen varaa, erityisesti se, että menettelyissä ei sovittu ennen hakemusten läpikäyntiä vähimmäisvaatimuksista, joiden täytyttyä hakija voidaan kutsua haastatteluun, eikä niissä myöskään määritetty kirjallisissa kokeissa ja haastatteluissa esitettäviä kysymyksiä ja niiden painotuksia; toteaa, että virasto on mukauttanut palvelukseenottomenettelyjään vastaavasti;

         Eturistiriidat

                  9.

                  kehottaa virastoa valvomaan mahdollisia eturistiriitoja ottaessaan palvelukseensa asiantuntijoita ja henkilöstöä valvomaltaan alalta ja estämään tällaiset eturistiriidat;

         Sisäinen tarkastus

                  10.

                  panee merkille, että komission sisäisen tarkastuksen osasto suoritti vuonna 2011 koko viraston tarkastuksen, jonka perusteella virasto laati yksityiskohtaisen toimintasuunnitelman, jossa osaston mukaan puututtiin asianmukaisesti merkittäviin riskeihin; panee merkille, että sisäisen tarkastuksen osasto kävi läpi edellisissä tarkastuksissa esitettyjen ”hyvin tärkeiden” suositusten tilanteet ja totesi, että virasto on pannut kaikki kyseiset suositukset täytäntöön; panee merkille, että virasto katsoi vuoden 2011 lopussa sulkeneensa 26 kaikkiaan 30:sta suosituksesta, joita sekä sisäinen tarkastus että viraston sisäinen tarkastaja (sisäisen tarkastuksen yksikkö) olivat esittäneet;

                  11.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (6).

         (1)  EUVL C 388, 15.12.2012, s. 129.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EYVL L 208, 5.8.2002, s. 1.

         (5)  EYVL L 357, 31.12.2002, s. 72.

         (6)  Hyväksytyt tekstit, P7_TA(2013)0134 (katso tämän virallisen lehden sivu 374).


title: Neuvoston päätös (EU) 2016/273, annettu 12 päivänä helmikuuta 2016, Euroopan unionin ja Itä-Timorin demokraattisen tasavallan välisen lyhytaikaista oleskelua koskevan viisumivapaussopimuksen tekemisestä Euroopan unionin puolesta

text:
               27.2.2016

               FI

               Euroopan unionin virallinen lehti

               L 52/13

         NEUVOSTON PÄÄTÖS (EU) 2016/273,
   annettu 12 päivänä helmikuuta 2016,
   Euroopan unionin ja Itä-Timorin demokraattisen tasavallan välisen lyhytaikaista oleskelua koskevan viisumivapaussopimuksen tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä 218 artiklan 6 kohdan toisen alakohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Komissio on neuvotellut Euroopan unionin puolesta Itä-Timorin demokraattisen tasavallan kanssa lyhytaikaista oleskelua koskevan viisumivapaussopimuksen, jäljempänä ’sopimus’.

               (2)

               Sopimus on allekirjoitettu ja sitä sovelletaan väliaikaisesti 28 päivästä toukokuuta 2015 neuvoston päätöksen (EU) 2015/1030 (2) mukaisesti.

               (3)

               Sopimuksella perustetaan sopimuksen hallinnointia käsittelevä asiantuntijoiden sekakomitea. Unionia edustaa sekakomiteassa komissio, jota jäsenvaltioiden edustajien olisi avustettava.

               (4)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (5)

               Tällä päätöksellä kehitetään Schengenin säännöstön niitä määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (6)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Itä-Timorin demokraattisen tasavallan välinen lyhytaikaista oleskelua koskeva viisumivapaussopimus unionin puolesta.
   2 artikla
   Neuvoston puheenjohtaja tekee unionin puolesta sopimuksen 8 artiklan 1 kohdassa määrätyn ilmoituksen (5).
   3 artikla
   Komissio edustaa jäsenvaltioiden edustajien avustamana unionia sopimuksen 6 artiklan nojalla perustetussa asiantuntijoiden sekakomiteassa.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 helmikuuta 2016.

            Neuvoston puolesta

            Puheenjohtaja

         J.R.V.A. DIJSSELBLOEM

      (1)  Hyväksyntä annettu 15 joulukuuta 2015. (ei vielä julkaistu virallisessa lehdessä).

      (2)  Neuvoston päätös (EU) 2015/1030, annettu 7 päivänä toukokuuta 2015, Euroopan unionin ja Itä-Timorin demokraattisen tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta (EYVL L 173, 3.7.2015, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

32001D0365

2001/365/EY: Neuvoston päätös, tehty 4 päivänä huhtikuuta 2001, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan tekemisestä Euroopan yhteisöjen ja niiden jäsenvaltioiden sekä Tšekin tasavallan välisestä assosiaatiosta tehtyyn Eurooppa-sopimukseen (PECA)

Virallinen lehti nro L 135 , 17/05/2001 s. 0001 - 0002

Neuvoston päätös,tehty 4 päivänä huhtikuuta 2001,teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan tekemisestä Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehtyyn Eurooppa-sopimukseen (PECA)(2001/365/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen, 3 kohdan ensimmäisen alakohdan ensimmäisen virkkeen ja 4 kohdan kanssa,ottaa huomioon komission ehdotuksen,sekä katsoo seuraavaa:(1) Eurooppa-sopimus Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta(1), jäljempänä "Eurooppa-sopimus", tuli voimaan 1 päivänä helmikuuta 1995.(2) Eurooppa-sopimuksen 75 artiklan 2 kohdan mukaan standardoinnin ja vaatimustenmukaisuuden arvioinnin aloilla tehtävän yhteistyön tavoitteena on muun muassa tehdä vastavuoroista tunnustamista koskevat sopimukset.(3) Eurooppa-sopimuksen 108 artiklan 2 kohdan mukaan assosiaationeuvosto voi siirtää osan toimivallastaan tai koko toimivaltansa assosiaatiokomitealle.(4) Eurooppa-sopimuksen tekemisestä 19 päivänä joulukuuta 1994 tehdyn neuvoston ja komission päätöksen 94/910/EHTY, EY, Euratom(2) 2 artiklassa määrätään yhteisön päätöksentekomenettelyistä sekä yhteisön kannan esittämisestä assosiaationeuvostossa ja assosiaatiokomiteassa.(5) Euroopan yhteisöjen ja niiden jäsenvaltioiden sekä Tsekin tasavallan välisen assosiaationeuvoston työjärjestyksestään 4 päivänä huhtikuuta 1995 tekemän päätöksen 1/95 14 artiklan mukaan assosiaatiokomitea voi perustaa alakomiteoita tai ryhmiä avuksi tehtäviensä hoidossa.(6) Teollisuustuotteiden vaatimustenmukaisuuden arviointia ja hyväksymistä koskeva Eurooppa-sopimuksen pöytäkirja, joka allekirjoitettiin yhteisön puolesta Brysselissä 26 päivänä helmikuuta 2001, olisi hyväksyttävä.(7) Assosiaationeuvoston täytäntöön pantavaksi on annettu tiettyjä tehtäviä, erityisesti valtuudet muuttaa pöytäkirjan liitteitä.(8) Pöytäkirjan asianmukaisen soveltamisen varmistamiseksi olisi vahvistettava soveltuvat sisäiset menettelyt.(9) On tarpeen valtuuttaa komissio tekemään pöytäkirjaan tiettyjä teknisiä muutoksia ja tekemään tietyt, sen täytäntöönpanoa koskevat päätökset,ON PÄÄTTÄNYT SEURAAVAA:1 artiklaHyväksytään yhteisön puolesta teollisuustuotteiden vaatimustenmukaisuuden arviointia ja hyväksymistä koskeva pöytäkirja Eurooppa-sopimukseen, jäljempänä "pöytäkirja", sekä sen päätösasiakirjaan liitetyt julistukset.Pöytäkirjan ja sen päätösasiakirjaan liitettyjen julistusten teksti on tämän päätöksen liitteenä.2 artiklaNeuvoston puheenjohtaja toimittaa yhteisön puolesta pöytäkirjan 17 artiklassa tarkoitetun diplomaattinootin(3)3 artikla1. Kuultuaan neuvoston nimittämää erityiskomiteaa komissioa) käsittelee laitoksia koskevat ilmoitukset, vahvistamiset, pidättämiset ja peruutukset sekä asettaa yhden tai useamman yhteisen asiantuntijaryhmän pöytäkirjan 10 ja 11 artiklan ja 14 artiklan c alakohdan sekä hyviä tuotantotapoja koskevan pöytäkirjan liitteessä olevan III jakson mukaisesti;b) järjestää kuulemiset ja tietojenvaihdon sekä esittää tarkastuspyynnöt ja pyynnöt tarkastuksiin osallistumiseksi pöytäkirjan 3 ja 12 artiklan ja 14 artiklan d ja e alakohdan sekä koneita, hissejä, henkilösuojaimia, sähköturvallisuutta, sähkömagneettista yhteensopivuutta, räjähdysvaarallisissa tiloissa käytettäviksi tarkoitettuja laitteita ja suojajärjestelmiä, kuumavesikattiloita, kaasulaitteita, painelaitteita ja hyviä tuotantotapoja koskevien pöytäkirjan liitteissä olevien III ja IV jaksojen mukaisesti; jac) vastaa tarvittaessa pöytäkirjan 11 artiklan ja koneita, hissejä, henkilösuojaimia, sähköturvallisuutta, sähkömagneettista yhteensopivuutta, räjähdysvaarallisissa tiloissa käytettäviksi tarkoitettuja laitteita ja suojajärjestelmiä, kuumavesikattiloita, kaasulaitteita, painelaitteita ja hyviä tuotantotapoja koskevien pöytäkirjan liitteissä olevien III ja IV jaksojen mukaisiin pyyntöihin.2. Kuultuaan 1 kohdassa tarkoitettua erityiskomiteaa komissio määrittelee assosiaationeuvostossa ja soveltuvissa tapauksissa assosiaatiokomiteassa vahvistettavan yhteisön kannan seuraaviin:a) muutokset liitteisiin pöytäkirjan 14 artiklan a alakohdan mukaisesti;b) tarkastusten tuloksia tai minkä tahansa ilmoitetun laitoksen luvan pidättämistä joko osittain tai kokonaan koskevia erimielisyyksiä koskevat päätökset pöytäkirjan 11 artiklan toisen ja kolmannen kohdan mukaisesti;c) koneita, hissejä, henkilösuojaimia, sähköturvallisuutta, sähkömagneettista yhteensopivuutta, räjähdysvaarallisissa tiloissa käytettäviksi tarkoitettuja laitteita ja suojajärjestelmiä, kuumavesikattiloita, kaasulaitteita ja painelaitteita koskevien pöytäkirjan liitteissä olevan IV jakson suojalausekkeiden soveltamiseksi toteutetut toimenpiteet;d) esivaihe ja hyviä tuotantotapoja koskevan III jakson 3.3, 3.4, 4.12, 4.17 ja 5.1 kohdan mukaisesti toteutettavat toimenpiteet;e) kaikki teollisuustuotteiden tarkastusta, jakelun keskeyttämistä ja markkinoilta vetämistä koskevat toimenpiteet, jotka on pöytäkirjan 4 artiklan nojalla hyväksytty vastavuoroisesti.3. Kaikissa muissa tapauksissa tätä pöytäkirjaa koskevan assosiaationeuvostossa ja soveltuvissa tapauksissa assosiaatiokomiteassa esitettävän yhteisön kannan määrittelee neuvosto, joka tekee päätöksen määräenemmistöllä komission ehdotuksesta.Tehty Luxemburgissa 4 päivänä huhtikuuta 2001.Neuvoston puolestaPuheenjohtajaB. Rosengren(1) EYVL L 360, 31.12.1994, s. 2.(2) EYVL L 360, 31.12.1994, s. 1.(3) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.


title: 2011/182/EU: Neuvoston päätös, annettu 9 päivänä maaliskuuta 2011 , Euroopan yhteisön ja Ukrainan tiede- ja teknologiayhteistyötä koskevan sopimuksen uusimisesta

text:
               25.3.2011

               FI

               Euroopan unionin virallinen lehti

               L 79/3

         NEUVOSTON PÄÄTÖS,
   annettu 9 päivänä maaliskuuta 2011,
   Euroopan yhteisön ja Ukrainan tiede- ja teknologiayhteistyötä koskevan sopimuksen uusimisesta
   (2011/182/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto hyväksyi tekemällään päätöksellä 2003/96/EY (1) Euroopan yhteisön ja Ukrainan tiede- ja teknologiayhteistyötä koskevan sopimuksen tekemisen.

               (2)

               Sopimuksen 12 artiklan b alakohdan mukaan sopimus tehdään ensin 31 päivänä joulukuuta 2002 päättyväksi kaudeksi, ja se voidaan uusia osapuolten yhteisellä sopimuksella viiden vuoden jaksoiksi.

               (3)

               Neuvosto hyväksyi 22 päivänä syyskuuta 2003 tekemällään päätöksellä (2), joka tuli voimaan 8 päivänä marraskuuta 2004, sopimuksen uusimisen viiden vuoden jaksoksi.

               (4)

               Kiovassa 26 ja 27 päivänä marraskuuta 2008 pidetyssä EU:n ja Ukrainan välisen alakomitean nro 7 kolmannessa kokouksessa osapuolet ilmaisivat halukkuutensa mainitun sopimuksen uusimiseen edelleen viiden vuoden jaksoksi.

               (5)

               Uusittava sopimus on asiasisällöltään täysin samanlainen kuin 7 päivänä marraskuuta 2009 päättynyt sopimus.

               (6)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (7)

               Euroopan yhteisön ja Ukrainan tiede- ja teknologiayhteistyötä koskevan sopimuksen uusiminen olisi hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Ukrainan tiede- ja teknologiayhteistyötä koskevan sopimuksen uusiminen edelleen viiden vuoden jaksoksi.
   2 artikla
   Unionin puolesta toimiva neuvoston puheenjohtaja ilmoittaa sopimuksen 12 artiklan mukaisesti Ukrainan hallitukselle, että unioni on saattanut päätökseen uusitun sopimuksen voimaantuloon tarvittavat sisäiset menettelynsä (3), ja tekee seuraavan ilmoituksen Ukrainalle:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ’Euroopan yhteisöön’ on siten tilanteen mukaan ymmärrettävä viittauksiksi ’Euroopan unioniin’.”

   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 9 päivänä maaliskuuta 2011.

            Neuvoston puolesta

            Puheenjohtaja

         CSÉFALVAY Z.

      (1)  EUVL L 36, 12.2.2003, s. 31.

      (2)  EUVL L 267, 17.10.2003, s. 24.

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: 2014/664/EU: Neuvoston päätös, annettu 15 päivänä syyskuuta 2014 , kansainvälisen oliivineuvoston jäsenneuvostossa esitettävästä Euroopan unionin kannasta, joka koskee oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen voimassaolon jatkamista

text:
               17.9.2014

               FI

               Euroopan unionin virallinen lehti

               L 275/6

         NEUVOSTON PÄÄTÖS,
   annettu 15 päivänä syyskuuta 2014,
   kansainvälisen oliivineuvoston jäsenneuvostossa esitettävästä Euroopan unionin kannasta, joka koskee oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen voimassaolon jatkamista

      (2014/664/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen (1), jäljempänä ’sopimus’, voimassaolo päättyy 31 päivänä joulukuuta 2014, ellei kansainvälisen oliivineuvoston (IOC) jäsenneuvosto päätä sopimuksen 47 artiklan1 ja 2 kohdan mukaisesti pidentää sen voimassaoloa.

               (2)

               Neuvosto on 19 päivänä marraskuuta 2013 antanut komissiolle valtuutuksen käynnistää unionin puolesta neuvottelut uuden oliiviöljyä ja syötäväksi tarkoitettuja oliiveja koskevan kansainvälisen sopimuksen tekemiseksi.

               (3)

               Uutta sopimusta käsittelevät keskustelut ovat käynnissä IOC:ssä. Tässä vaiheessa on varmaa, ettei sopimusta voida tehdä ennakoituun päivämäärään eli 31 päivään joulukuuta 2014 mennessä. Näin ollen on unionin edun mukaista varmistaa nykyisen sopimuksen voimassaolon jatkaminen.

               (4)

               Nykyisen sopimuksen voimassaolon jatkaminen ja uuden sopimuksen tekemistä koskevat neuvottelut ovat erillisiä menettelyitä. Sen vuoksi unionin olisi pyydettävä nykyisen sopimuksen voimassaolon jatkamista yhdellä vuodella ja äänestettävä tällaisen voimassaolon jatkamisen puolesta, jos sitä ehdotetaan jäsenneuvostossa,

         ON HYVÄKSYNYT TÄMÄN PÄÄTÖKSEN:
   1 artikla
   Kansainvälisen oliivineuvoston jäsenneuvostossa unionin puolesta esitettävänä kantana on pyytää, että nykyisen oliiviöljyä ja syötäväksi tarkoitettuja oliiveja koskevan sopimuksen voimassaoloa jatketaan yhdellä vuodella, ja äänestää oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen yhdellä vuodella jatkamisen puolesta, jos sitä ehdotetaan jäsenneuvostossa.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä syyskuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 302, 19.11.2005, s. 47.


title: Neuvoston päätös (YUTP) 2015/1521, annettu 14 päivänä syyskuuta 2015, pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Libyassa ja sen lähialueilla toteutettavien fyysiseen turvallisuuteen ja varastojen hallintaan liittyvien toimien tukemisesta annetun päätöksen 2013/320/YUTP kumoamisesta

text:
               15.9.2015

               FI

               Euroopan unionin virallinen lehti

               L 239/142

         NEUVOSTON PÄÄTÖS (YUTP) 2015/1521,
   annettu 14 päivänä syyskuuta 2015,
   pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Libyassa ja sen lähialueilla toteutettavien fyysiseen turvallisuuteen ja varastojen hallintaan liittyvien toimien tukemisesta annetun päätöksen 2013/320/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvoston päätöksessä 2013/320/YUTP (1) säädetään, että unioni edistää turvallisuutta ja rauhaa Libyassa ja sen lähialueilla tukemalla toimenpiteitä, joiden tarkoituksena on varmistaa Libyan valtion instituutioiden asevarastojen asianmukainen fyysinen turvallisuus ja hallinta ja joilla pyritään näin vähentämään pienaseiden ja kevyiden aseiden sekä niissä käytettävien ampumatarvikkeiden laittoman leviämisen ja liiallisen keskittymisen aiheuttamaa vaaraa rauhalle ja turvallisuudelle muun muassa edistämällä todellista alueellista monenvälisyyttä.

               (2)

               Poliittisen ja turvallisuustilanteen heikennyttyä useimmat diplomaattiset edustustot ja kansainvälisen henkilöstön jäsenet joutuivat lähtemään Libyasta kesän 2014 väkivaltaisten tapahtumien jälkeen.

               (3)

               Yhdistyneiden kansakuntien johdolla käytävä poliittinen vuoropuhelu ei ole vielä johtanut poliittiseen ratkaisuun tärkeimpien taistelevien osapuolten välillä.

               (4)

               On epäselvää, milloin Libyan tilanne paranee siinä määrin, että kansainvälinen henkilöstö voi jälleen toimia siellä turvallisesti.

               (5)

               Päätös 2013/320/YUTP olisi sen vuoksi kumottava.

               (6)

               Unioni vahvistaa vahvan poliittisen sitoumuksensa tukea vastuullisia Libyan viranomaisia pienaseiden ja kevyiden aseiden sekä niissä käytettävien ampumatarvikkeiden laittoman leviämisen ja liiallisen keskittymisen aiheuttaman vaaran vähentämisessä heti, kun olosuhteet Libyassa sen sallivat,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2013/320/YUTP.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 30 päivästä kesäkuuta 2015.

      Tehty Brysselissä 14 päivänä syyskuuta 2015.

            Neuvoston puolesta

            Puheenjohtaja

         J. ASSELBORN

      (1)  Neuvoston päätös 2013/320/YUTP, annettu 24 päivänä kesäkuuta 2013, pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Libyassa ja sen lähialueilla toteutettavien fyysiseen turvallisuuteen ja varastojen hallintaan liittyvien toimien tukemisesta (EUVL L 173, 26.6.2013, s. 54).


title: 2006/822/EY: Euroopan parlamentin päätös, tehty 27 päivänä huhtikuuta 2006 , vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2004

text:
               6.12.2006

               FI

               Euroopan unionin virallinen lehti

               L 340/69

      EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2004
   (2006/822/EY)
   EUROOPAN PARLAMENTTI, joka

               —

               ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2004 sekä säätiön vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0093/2006),

               1.

               myöntää vastuuvapauden Euroopan elin- ja työolojen kehittämissäätiön johtajalle säätiön talousarvion toteuttamisesta varainhoitovuonna 2004;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 269, 28.10.2005, s. 40.

      (2)  EUVL C 332, 28.12.2005, s. 82.

      (3)  EYVL L 248, 16.9.2002, s. 1.

      (4)  EYVL L 139, 30.5.1975, s. 1, asetus sellaisena kuin se on viimeksi muutettuna asetuksella (EY) N:o 1111/2005 (EUVL L 184, 15.7.2005, s. 1).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).


Avis juridique important

|

31998D0585

98/585/Euratom: Neuvoston päätös, tehty 13 päivänä lokakuuta 1998, yhteisyrityksen Joint European Torus (JET) perussäännön muutosten hyväksymisestä

Virallinen lehti nro L 282 , 20/10/1998 s. 0065 - 0068

NEUVOSTON PÄÄTÖS,tehty 13 päivänä lokakuuta 1998,yhteisyrityksen Joint European Torus (JET) perussäännön muutosten hyväksymisestä (98/585/Euratom) EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 50 artiklan,ottaa huomioon komission ehdotuksen (1),ottaa huomioon Euroopan parlamentin lausunnon (2),ottaa huomioon talous- ja sosiaalikomitean lausunnon (3),sekä katsoo, ettäJET-hankkeen toteuttamiseksi neuvosto perusti päätöksellä 78/471/Euratom (4) yhteisyrityksen Joint European Torus (JET) ja hyväksyi sen perussäännön,JET:n perussäännön 4 ja 8 artikla on muutettava ensimmäisen oikeusasteen tuomioistuimen annettua 12 päivänä joulukuuta 1996 yhdistetyissä asioissa T-177/94 ja T-377/94 tuomion, jossa katsottiin, ettei nykyinen kahden JET:n henkilöstöluokan erilainen kohtelu ole enää puolueettomin perustein oikeutettua,tämän muutoksen perusteella JET:n neuvosto voi toteuttaa erityisesti edellä mainitun projektiryhmään ennen 21 päivää lokakuuta 1998 nimettyjen työntekijöiden erilaista kohtelua koskevat tarvittavat siirtymäkauden toimenpiteet,Forschungszentrum Jülich GmbH (KFA) on antanut tiedoksi eroamisensa yhteisyrityksestä 31 päivästä joulukuuta 1997; Forschungszentrum Karlsruhe (FZK) on pyytänyt saada liittyä yhteisyritykseen 1 päivästä tammikuuta 1998; JET:n neuvosto on hyväksynyt mainitun eroamisen yhteisyrityksestä ja mainitun liittymisen yhteisyritykseen sekä eroamisen ja liittymisen edellyttämät muutokset perussääntöön,Euratomin ja Dublin City Universityn (CDU) assosiaatiosopimuksen johdosta Dublin City University korvaa Irlannin yhteisyrityksen jäsenenä; Instituto de Cooperação Científica e Tecnológica Internacional (ICCTI) korvaa Junta Nacional de Investigação Científican (JNICT) yhteisyrityksen Portugalia edustavana jäsenenä; JET:n neuvosto on hyväksynyt mainittujen vaihdosten edellyttämät muutokset perussääntöön,Itävallan liityttyä Euroopan unioniin Österreichische Akademie der Wissenschaften (ÖAW) on pyytänyt saada liittyä yhteisyritykseen; JET:n neuvosto on hyväksynyt mainitun liittymisen yhteisyritykseen sekä liittymisen edellyttämät muutokset perussääntöön, jaJET:n neuvosto on hyväksynyt Yhdistyneen kuningaskunnan vuosina 1985 ja 1989 annettujen yhtiölakien edellyttämän muutoksen perussääntöön,ON TEHNYT SEURAAVAN PÄÄTÖKSEN:1 artikla Hyväksytään tämän päätöksen liitteenä olevat yhteisyrityksen Joint European Torus (JET) perussäännön muutokset.2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Luxemburgissa 13 päivänä lokakuuta 1998.Neuvoston puolestaC. EINEMPuheenjohtaja(1) EYVL C 108, 7.4.1998, s. 3(2) Lausunto annettu 8. lokakuuta 1998 (ei vielä julkaistu virallisessa lehdessä).(3) EYVL C 235, 27.7.1998, s. 63(4) EYVL L 151, 7.6.1978, s. 10, päätös sellaisena kuin se on viimeksi muutettuna päätöksellä 96/305/Euratom (EYVL L 117, 14.5.1996, s. 9).LIITE 1. Korvataan Joint European Torus (JET) -yhteisyrityksen perussäännön 1.3 kohta seuraavasti:"1.3 Yhteisyrityksessä on seuraavat jäsenet:Euroopan atomienergiayhteisö (jäljempänä `Euratom`),Belgian valtio (jäljempänä `Belgia`), joka toimii omaan lukuunsa (Laboratoire de Physique des Plasmas de l'Ecole Royale Militaire - Laboratorium voor plasmaphysica van de Koninklijke Militaire School) ja Université Libre de Bruxelles'in puolesta (Service de physique statistique, plasmas et optique non linéaire de l'ULB) sekä Centre d'Étude de l'Énergie Nucléaire'n (CEN)/Studiecentrum voor Kernenergie (SCK) puolesta,Centro de Investigaciones Energéticas Medioambientales y Technológicas, Espanja (jäljempänä `Ciemat`),Commissariat à l'Énergie Atomique, Ranska (jäljempänä `CEA`),Ente per le Nuove Tecnologie, l'Energia e l'Ambiente (jäljempänä `ENEA`), joka on 1 päivästä tammikuuta 1986 edustanut kaikkia Euratomin fuusio-ohjelmaan liittyviä italialaisia organisaatioita, mukaan lukien Consiglio Nazionale delle Richerche, CNR,Helleenien tasavalta (jäljempänä `Kreikka`),Forschungszentrum Karlsruhe, Saksan liittotasavalta (jäljempänä `FZK`),Forskningscenter Risø, Tanska (jäljempänä `Risø`),Luxemburgin suurherttuakunta (jäljempänä `Luxemburg`),Instituto de Cooperação Científica e Tecnológica Internacional, Portugali (jäljempänä `ICCTI`),Dublin City University, Irlanti (jäljempänä `DCU`)Max-Planck-Gesellschaft zur Förderung der Wissenschaften e.V. Institut für Plasmaphysik, Saksan liittotasavalta (jäljempänä `IPP`),Naturvetenskapliga forskningsrådet (jäljempänä `NFR`),Sveitsin valaliitto (jäljempänä `Sveitsi`),Stichting voor Fundamenteel Onderzoek der Materie, Alankomaat (jäljempänä `FOM`),United Kingdom Atomic Energy Authority (jäljempänä `viranomainen` tai `isäntäjärjestö`),Suomen teknologian kehittämiskeskus (jäljempänä `TEKES`),Österreichische Akademie der Wissenschaften, Itävalta (jäljempänä `ÖAW`)."2. Korvataan 4.1.1 ja 4.1.2 kohta seuraavasti:"4.1.1 Yhteisyrityksen jäsenet ovat edustettuina JET:n neuvostossa seuraavasti, ja kunkin edustajaparin äänimäärä painotetaan seuraavasti:>TAULUKON PAIKKA>4.1.2 JET:n neuvoston päätösten tekemiseksi tarvitaan vähintään 31 puoltavaa ääntä."3. Korvataan 4.2.2 (d) kohta seuraavasti:"d) nimittää hankkeen johtaja ja ylimmät toimihenkilöt ja määrittää heidän komennuksensa kesto, hyväksyä projektiryhmän perusrakenne sekä päättää komennusta koskevista menettelyistä ja henkilöstöhallinnosta,".4. Korvataan 8.1, 8.3, 8.4, 8.5 ja 8.7 kohta seuraavasti:"8.1 Projektiryhmä avustaa hankkeen johtajaa hänen tehtäviensä toteuttamisessa. Projektiryhmän henkilöstö määritellään vuotuisessa talousarviossa olevassa henkilöstötaulukossa. Projektiryhmä koostuu yhteisyrityksen jäsenten 8.3 kohdan mukaisesti lähettämästä henkilöstöstä.""8.3 Ne yhteisyrityksen jäsenet, joilla on assosiaatiosopimus Euratomin kanssa tai Euratomin fuusio-ohjelmaan liittyviä määräaikaisia sopimuksia jäsenvaltioissa, jotka eivät ole assosioituneet ohjelmaan (jäljempänä `lähettäjäorganisaatio`) asettavat yhteisyrityksen käyttöön pätevää tieteellisen, teknisen tai hallinnon alan henkilöstöä.8.4 Henkilöstö, jonka lähettäjäorganisaatio asettaa yhteisyrityksen käyttöön, lähetetään komennukselle yhteisyritykseen jaa) se jää edelleen lähettäjäorganisaation palvelukseen komennuksen ajaksi kyseisen organisaation määrittelemien palvelukseen ottamisen ehtojen mukaisestib) koko komennuksen ajan sillä on oikeus korvaukseen, joka eritellään JET:n neuvoston 8.5 artiklan nojalla hyväksymissä yhteisyrityksen tehtäviin komennettuun lähettäjäorganisaation henkilöstöön sovellettavissa säännöissä.8.5 JET:n neuvosto hyväksyy henkilöstöhallinnon yksityiskohtaiset menettelyt (mukaan lukien yhteisyrityksen tehtäviin komennettuun lähettäjäorganisaation henkilöstöön sovellettavat määräykset). Se antaa siirtymäkauden määräykset ja toteuttaa tarvittavat toimenpiteet, jotka koskevat komission ja isäntäjärjestön ennen 21 päivää lokakuuta 1998 yhteisyrityksen käyttöön asettamaa projektiryhmää.""8.7 Yhteisyritys vastaa kaikista henkilöstömenoista, mukaan lukien komennushenkilöstöön liittyvien menojen takaisinmaksu lähettäjäorganisaatioille sekä komission ja isäntäjärjestön ennen edellä mainittujen määräysten voimaantuloa yhteisyrityksen käyttöön asettamaan henkilöstöön liittyvät menot."5. Poistetaan 8.8 ja 8.9 kohta.6. Korvataan 22.2 kohta seuraavasti:"22.2 Selvyyden vuoksi täsmennetään, että yhteisyritystä ei pidetä Yhdistyneen kuningaskunnan vuosina 1985 ja 1989 annettujen yhtiölakien tarkoittamana yhtiönä, sanotun kuitenkaan rajoittamatta Euratomin perustamissopimuksen 49 artiklan kolmannen kohdan määräysten soveltamista."


Avis juridique important

|

31987D0446

87/446/ETY: Komission päätös, tehty 31 päivänä heinäkuuta 1987, merikalastuksen yhteiskunnallisia ongelmia käsittelevän sekakomitean perustamisesta tehdyn päätöksen 74/441/ETY muuttamisesta

Virallinen lehti nro L 240 , 22/08/1987 s. 0035 - 0036 Suomenk. erityispainos Alue 4 Nide 3 s. 0044  Ruotsink. erityispainos Alue 4 Nide 3 s. 0044

KOMISSION PÄÄTÖS,tehty 31 päivänä heinäkuuta 1987,merikalastuksen yhteiskunnallisia ongelmia käsittelevän sekakomitean perustamisesta tehdyn päätöksen 74/441/ETY muuttamisesta (87/446/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäyhteisön laajentumisen vuoksi olisi eurooppalaisten järjestöjen edustajien lukumäärää lisättävä merikalastuksen yhteiskunnallisia ongelmia käsittelevässä sekakomiteassa, jakomission on otettava huomioon eri jäsenvaltioiden erityistilanteet turvatakseen merikalastusalan työmarkkinaosapuolten parhaan mahdollisen osallistumisen sekakomitean työskentelyyn ja säilyttääkseen näin ollen sen edustavuuden asianomaisten yhteiskunnallis-taloudellisten voimien osalta,ON TEHNYT TÄMÄN PÄÄTÖKSEN:1 artiklaMuutetaan komission päätöstä 74/441/ETY(), sellaisena kuin se on muutettuna päätöksellä 83/53/ETY(), seuraavasti:1. Korvataan 4 artikla seuraavasti:"4 artikla1. Komiteassa on 54 jäsentä.2. Paikat jaetaan seuraavasti:a) työnantajien edustajille 27 paikkaa;b) työntekijöiden edustajille 27 paikkaa.3. Komissio nimeää komitean jäseniksi:a) seuraavien työnantaja- ja työntekijäjärjestöjen ehdotuksesta 48 jäsentä:- Euroopan talousyhteisön kalastusyritysten kansallisten järjestöjen liitto (Europêche) ja Euroopan talousyhteisön kalastusosuuskuntien erityiskomitea (Cogeca): 24 jäsentä,- Euroopan yhteisön kuljetusammattijärjestöjen komitea (ITF/EY): 24 jäsentä;b) komissio nimeää 3 kohdan a alakohdassa mainittuja työnantaja- ja työntekijäjärjestöjä kuultuaan suoraan kuusi jäsentä edustavimpien työnantaja- ja työntekijäjärjestöjen keskuudesta sekä mahdollisesti muiden kuin a alakohdassa tarkoitettujen järjestöjen keskuudesta."2. Korvataan 13 artiklan 3 ja 4 kohdan teksti seuraavasti:"3. Yksi edustaja kunkin 4 artiklan 3 kohdan a alakohdassa mainitun järjestön sihteeristöstä voi osallistua tarkkailijana komitean kokouksiin.4. Komissio voi kuultuaan 4 artiklan 3 kohdan a alakohdassa mainittuja työnantaja- ja työntekijäjärjestöjä kutsua muita kuin 4 artiklan 3 kohdassa mainittuja järjestöjä osallistumaan tarkkailijoina komitean työskentelyyn."2 artiklaTämä päätös tulee voimaan 31 päivänä heinäkuuta 1987.Tehty Brysselissä 31 päivänä heinäkuuta 1987.Komission puolestaManuel MARÍNVarapuheenjohtaja() EYVL N:o L 243, 5.9.1974, s. 19() EYVL N:o L 44, 16.2.1983, s. 21


title: Neuvoston päätös 2005/728/YOS, tehty 12 päivänä lokakuuta 2005, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, annetun asetuksen (EY) N:o 871/2004 tiettyjen säännösten soveltamispäivän vahvistamisesta

text:
               19.10.2005

               FI

               Euroopan unionin virallinen lehti

               L 273/26

      NEUVOSTON PÄÄTÖS 2005/728/YOS,
   tehty 12 päivänä lokakuuta 2005,
   Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, annetun asetuksen (EY) N:o 871/2004 tiettyjen säännösten soveltamispäivän vahvistamisesta
   EUROOPAN UNIONIN NEUVOSTO, joka
   ottaa huomioon Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, 29 päivänä huhtikuuta 2004 annetun neuvoston asetuksen (EY) N:o 871/2004 (1) ja erityisesti sen 2 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 871/2004 mukaisesti kyseisen asetuksen 1 artiklan säännöksiä sovelletaan neuvoston heti sen jälkeen, kun tähän tarvittavat edellytykset ovat täyttyneet, vahvistamasta ajankohdasta alkaen ja neuvosto voi päättää asettaa eri säännösten soveltamiselle eri ajankohdat. Nämä edellytykset ovat täyttyneet asetuksen (EY) N:o 871/2004 1 artiklan 6 kohdan osalta.

               (2)

               On asianmukaista soveltaa samasta ajankohdasta alkaen Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, 24 päivänä helmikuuta 2005 tehdyn neuvoston päätöksen 2005/211/YOS (2) 1 artiklan 10 kohtaa, joka on samanlainen kuin asetuksen (EY) N:o 871/2004 1 artiklan 6 kohta.

               (3)

               Päätöksen 2005/211/YOS 1 artiklan 10 kohta saatetaan voimaan erillisellä neuvoston päätöksellä.

               (4)

               Sveitsin osalta tällä päätöksellä kehitetään edelleen niitä Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (3) tarkoitettuja Schengenin säännöstön määräyksiä, jotka kuuluvat päätöksen 1999/437/EY (4) 1 artiklan G kohdassa, kun se luetaan yhdessä mainitun sopimuksen allekirjoittamisesta Euroopan unionin puolesta ja Euroopan yhteisön puolesta sekä sopimuksen tiettyjen määräysten väliaikaisesta soveltamisesta 25 päivänä lokakuuta 2004 tehtyjen neuvoston päätösten 2004/849/EY (5) ja 2004/860/EY (6) 4 artiklan 1 kohdan kanssa, tarkoitettuun alaan,

         ON PÄÄTTÄNYT SEURAAVAA:
   1 artikla
   Asetuksen (EY) N:o 871/2004 1 artiklan 6 kohtaa sovelletaan 1 päivästä tammikuuta 2006.
   2 artikla
   Tämä päätös tulee voimaan päivänä, jona se tehdään. Se julkaistaan Euroopan unionin virallisessa lehdessä.

      Tehty Luxemburgissa 12 päivänä lokakuuta 2005.

            Neuvoston puolesta

            Puheenjohtaja

         C. CLARKE

      (1)  EUVL L 162, 30.4.2004, s. 29.

      (2)  EUVL L 68, 15.3.2005, s. 44.

      (3)  Neuvoston asiak. 13054/04 saatavilla Internet-osoitteessa http://register.consilium.eu.int

      (4)  EYVL L 176, 10.7.1999, s. 31.

      (5)  EUVL L 368, 15.12.2004, s. 26.

      (6)  EUVL L 370, 17.12.2004, s. 78.